Dodaq-dodağa
Bahar fəsli, gül mövsümü gələndə 
Ötüşər bülbüllər, qonar budağa, 
iki həsrət bir-birini qucanda 
Qoyarlar ləb-ləbə, dodaq-dodağa.

Pünhan-pünhan danışarlar, güləli ər, 
Şümşad bilək, şana barmaq, gül əllər. 
Qaydadı, gözəldən dilək diləllər, 
Aşıqlar dilinə olmaz qadağa.

Fətulla eşqindən şirin güləndə,
Hərdən yar yanına pünhan gələndə, 
İşarətlə dərdi-dilin biləndə 
Canım olsun belə dosta sadağa.

Qoşmalar